b'\n_START_ARTICLE_\nTone Dem\xc5\xa1ar\n_START_SECTION_\n\xc5\xbdivljenje\n_START_PARAGRAPH_\nPo kon\xc4\x8dani srednji \xc5\xa1oli za oblikovanje se je odlo\xc4\x8dil za \xc5\xa1tudij kiparstva. Diplomiral je 1972 na ljubljanski Akademiji za likovno umetnost in oblikovanje. Pri profesorju Zdenku Kalinu je spoznaval bron in kamen. Nato je nadaljeval \xc5\xa1tudij na specialki za kiparstvo pri profesorju Slavku Tihcu (novi materiali) in Dragu Tr\xc5\xa1arju (dinamika mno\xc5\xbeic), ki ga je zaklju\xc4\x8dil leta 1975. Najprej je delal kot svobodni umetnik. Bil je \xc4\x8dlan Grupe Junij.  Poro\xc4\x8dil se je in dobil dve h\xc4\x8derki. Ena od njiju je kiparka in fotografinja Polona Dem\xc5\xa1ar. Leta 1993 je postal docent za kiparstvo na Pedago\xc5\xa1ki fakulteti v Ljubljani. Njegovo ustvarjalno pot je nenadoma pretrgala nesre\xc4\x8dna smrt. _NEWLINE_Ves \xc4\x8das svojega plodnega \xc5\xbeivljenja je veliko razstavljal in sodeloval na \xc5\xa1tevilnih simpozijih.\n_START_SECTION_\nUstvarjalni opus\n_START_PARAGRAPH_\nUstvarja malo plastiko in reliefe, \xc5\xbee od za\xc4\x8detka v naravnih materialih, zlasti v \xc5\xbegani glini, pa tudi v keramiki, lesu in kamnu; figure ter drevesa in sade\xc5\xbee, preoblikovane in pogosto stisnjene kot prispodobo za ob\xc4\x8dutje utesnenosti sestavlja v samosvoje kompozicije imenovane zlo\xc5\xbeenke. Dem\xc5\xa1ar je dal novo veljavo tradicionalno \xc5\xbegani glini in na\xc5\xa1el kiparsko metaforo za ob\xc4\x8dutje utesnjenosti sodobnega \xc4\x8dloveka. Eksperimentira s sve\xc5\xbeimi tovarni\xc5\xa1ko votlaki in drugimi polizdelki, ki jih s stiskanjem preoblikuje in dopolni v pretresljive kiparske gmote._NEWLINE_Eno od izhodi\xc5\xa1\xc4\x8d njegovih  kiparskih del je okno: resni\xc4\x8dna oknica razpadlega doma, ob kateri se mu je obudil spomin na iluzijo resni\xc4\x8dnosti, ki se ka\xc5\xbee skozenj; in rezultat take ideje - so reliefi vdov, slone\xc4\x8dih na teh realnih okvirih, vse bolj plasti\xc4\x8dni in nazadnje posegajo\xc4\x8di tudi navzven v prostor. Mednje sodi tudi spominski doprsni kip Primi\xc4\x8deve Julije, neuresni\xc4\x8dene ljubezni Franceta Pre\xc5\xa1erna, na Wolfovi 4 v Ljubljani, ki je nastal leta 1990. _NEWLINE_Med zadnjimi njegovim deli so monumentalna bronasta glavna vhodna vrata ljubljanske stolnice sv. Nikolaja.\n_START_SECTION_\nJavna dela\n_START_PARAGRAPH_\n1986 Spomenik rudarjem, Senovo_NEWLINE_1987 Stenska reliefna plastika, avla Mercatorjeve poslovne stavbe, Ljubljana_NEWLINE_1990 Spominska plo\xc5\xa1\xc4\x8da Franu Sale\xc5\xa1kem-Fin\xc5\xbegarju, Ljubljana_NEWLINE_1990 Spominska reliefna plastika Primicovi Juliji, Ljubljana_NEWLINE_1991 Spominska plo\xc5\xa1\xc4\x8da Sre\xc4\x8dku Kosovelu, Ljubljana _NEWLINE_1993 Spominska plo\xc5\xa1\xc4\x8da Mahru, Pre\xc5\xa1ernu in Chrobathu, Ljubljana_NEWLINE_1994 Spominsko obele\xc5\xbeje \xc5\xbertvam sestreljenega zavezni\xc5\xa1kega letala, Sv. Trojica_NEWLINE_1994 Spominska plo\xc5\xa1\xc4\x8da Francu Jelov\xc5\xa1ku, Menge\xc5\xa1_NEWLINE_1996 Bronasta glavna vhodna vrata stolnice Sv. Nikolaja, Ljubljana\n_START_SECTION_\nNagrade\n_START_PARAGRAPH_\n1970 Odkupna nagrada osnutkov ob 400-letnici kme\xc4\x8dkih uporov_NEWLINE_1973 \xc5\xa0tudentska Pre\xc5\xa1ernova nagrada_NEWLINE_1975 IV. nagrada na III. jugoslovanskem bienalu male plastike, Murska Sobota_NEWLINE_1977 III. premija na IV. jugoslovanskem bienalu male plastike_NEWLINE_1977 Odkupna nagrada na V. beograjskem trienalu, Beograd_NEWLINE_1979 Nagrada za kiparstvo, Bienale mladih, Rijeka_NEWLINE_1979 Nagrada Pre\xc5\xa1ernovega sklada, Ljubljana_NEWLINE_1981 Odkupna nagrada na V. bienalu male plastike, Murska sobota_NEWLINE_1983 Plaketa, Trienale keramike, Beograd_NEWLINE_1984 Diploma, I. trienale male keramike, Zagreb_NEWLINE_1984 Bronasta plaketa, Bienale Alexsandria_NEWLINE_1990 \xc4\x8castna diploma, Svijetski trienale male keramike, Zagreb_NEWLINE_1990 Odkupna nagrada, Sakrale Kunst der Alpe Adria Region, Maria Gail_NEWLINE_1991 Odkupna nagrada, Stadtmauer Galerie, Beljak, Avstrija  _NEWLINE_1995 Posebna nagrada ARITAS 95, \xc5\xa0marje pri Jel\xc5\xa1ah'